open-index/open-wikipedia-markdown huggingface dataset:
Käpyperhokala

**Käpyperhokala** (*Chaetodon kleinii*) on perhokaloihin kuuluva kala. Se näykkii sekä pehmyt- että kivikoralleja, eikä siksi sovi riutta-akvaarioon.

## Koko ja ulkonäkö
Käpyperhokala kasvaa noin 12&nbsp;cm pitkäksi. Sen vartalo on litteä, pyrstöpuoleltaan keltainen, etuosastaan tummemman oranssi. Silmän läpi kulkee musta tai sinimusta juova. 

## Alkuperä
Käpyperhokala elää Punaisellamerellä ja indopasifisella merialueella Afrikan itärannikolta Havaijille ja Samoalle asti.

## Käyttäytyminen
Käpyperhokalaa on akvaarioharrastajien suosiossa, koska se syö harmillisia lasiruusuja eli *aiptasia*-merivuokkoja. Lasiruusujen loppuessa se kuitenkin käy usein korallien kimppuun, eikä sitä siksi suositella riutta-akvaarioon.

## Vesiolot ja ravinto
Käpyperhokala syö lihapitoista ruokaa.

## Lähteet
Ellsworth (täsmennyssivu)

**Ellsworth** viittaa seuraaviin asioihin:
* Ellsworth, polkupyöränvalmistaja
* Ellsworthinjärvi, jäänalainen järvi Etelämanterella
* Ellsworthinmaa, alue Etelämantereella
* Ellsworth-vuoret, vuoristo Ellsworthinmaalla

## Ellsworth -nimisiä henkilöitä

* Ellsworth sukunimenä:
** Lincoln Ellsworth (1880–1951), yhdysvaltalainen miljonääri ja tutkimusmatkailija
** Oliver Ellsworth (1745–1807), Yhdysvaltain korkeimman oikeuden puheenjohtaja
** Robert Fred Ellsworth (1926–2011), yhdysvaltalainen diplomaatti ja poliitikko
* Ellsworth etunimenä:
** Ellsworth Kelly (1923–2015), yhdysvaltalainen taidemaalari ja kuvanveistäjä
** Ellsworth Vines (1911–1994), yhdysvaltalainen tennis- ja golfpelaaja
The Times They Are a-Changin’

**The Times They Are a-Changin’** on laulaja-lauluntekijä Bob Dylanin vuonna 1964 julkaistu albumi. Nimikkokappale on yksi Dylanin tunnetuimmista lauluista. ”North Country Blues” kertoo kaivosmiehen perheen toiveiden murenemisesta. Albumin liitteenä oli Dylanin ensimmäinen julkaistu runoteos "11 Outlined Epitaphs". "The Times They Are a-Changin’" on Dylanin kolmas julkaistu albumi.

## Kappaleet
Kaikki kappaleet säveltänyt ja sanoittanut Bob Dylan.

KCS 8905

1. puoli (XSM 75528)
# ”The Times They Are a-Changin’” – 3:15
# ”Ballad of Hollis Brown” – 5:06
# ”With God on Our Side” – 7:08
# ”One Too Many Mornings” – 2:41
# ”North Country Blues” – 4:35

2. puoli (XSM 75529)
# ”Only a Pawn in Their Game” – 3:33
# ”Boots of Spanish Leather” – 4:40
# ”When the Ship Comes In” – 3:18
# ”The Lonesome Death of Hattie Carroll” – 5:48
# ”Restless Farewell” – 5:32

## Lähteet

### Viitteet
Fischerin projektio

**Fischerin projektio** on erityisesti biomolekyylien, kuten monosakkaridien ja aminohappojen, rakenteen esittämisessä käytetty esitystapa. Fischerin projektio sopii erityisesti useita kiraliakeskuksia sisältävien yhdisteiden esittämiseen. Projektio on saanut nimensä nobelisti Hermann Emil Fischerin mukaan.

Fischerin projektiossa kiraalisen yhdisteen rakenne piirretään niin, että hiilivetyketju kulkee pystysuorassa ja useimmiten 1-hiili (yleensä karbonyylihiili) on ylhäällä. Vaakasuorat sidokset ajatellaan tulevaksi tasosta ulospäin, katsojaa kohti ja pystysuorat sidokset menevät tason taaksepäin.

## Monosakkaridien piirtäminen Fischerin projektiolla
Fischerin projektiossa rakenteita verrataan glyseraldehydiin, jolla on olemassa *D*- ja *L*-enantiomeerit. Monosakkaridien *D*- ja *L*-muodot määräytyvät karbonyyliryhmästä kauimmaisena sijaitsevan asymmetrisen hiilen OH-ryhmän orientaation mukaan. Kun tässä hiiliatomissa oleva OH-ryhmä on oikealla puolella, on kysymyksessä *D*-konfiguraatio (kuten *D*-(*R*)-(+)-glyseraldehydillä) ja vastaavasti *L*-konfiguraatiossa OH-ryhmä on vasemmalla puolella (kuten *L*-(*S*)-(-)-glyseraldehydillä).

## Aminohappojen piirtäminen Fischerin projektiolla
Myös aminohappojen stereokemia voidaan esittää Fischerin projektiokaaviolla, jossa karboksyyliryhmä on ylhäällä ja aminoryhmä on vasemmalla, kun kysymyksessä on luonnon *L*-aminohappo. *D*-aminohapoilla aminoryhmä on oikealla.

## Katso myös
* Haworth-projektio
* Lewis-rakenne
* Newman-projektio
* Viivakaava
Leppälä (Kuortane)

**Leppälänkylä** sijaitsee Kuortaneella. Leppälänkylän keskustasta on noin 5 kilometrin matka Kuortaneen keskustaan. Leppälänkylän kautta kulkee Lehtimäelle menevä tie. Leppälänkylä rajoittuu pohjoisessa Kirkonkylään, lännessä Mäyryyn, etelässä Löyään ja idässä Alajärven (Lehtimäen) Länsikylään.

## Aiheesta muualla
*Kuortaneen kylät kartta
M/S Emma Mærsk

**M/S Emma Mærsk** () on tanskalaisen A.P. Møller-Mærsk Gruppen laivanvarustamoyhtiön konttialus. Se oli aikanaan lajissaan kapasiteetiltaan maailman suurin, ennen kuin Mærskin tilaamat niin sanotun Triple-E -luokan alukset tulivat liikenteeseen – näistä ensimmäisenä valmistui M/V ''Mærsk Mc-Kinney Møller'' vuonna 2013.

A.P. Møller-Mærsk Gruppen -laivanvarustamoyhtiön omistama *Emma Mærsk* kuuluu SX-luokan laivoihin. Sen maksimi kapasiteetti on joko 11&nbsp;000 tai 14&nbsp;700 20-jalkaista merikonttia (TEU). Ero johtuu varustamon käyttämästä erilaisesta laskentajärjestelmästä. Laivan kuljettama konttimäärä on kuitenkin suurin. Laiva on rakennettu Odense Staalskibsværftin telakalla Odensessa, Tanskassa vuonna 2006. Laiva on suunniteltu 30 henkilön miehistölle, vaikkakin laivalla on nyt vain 13 henkilön miehistö. Alus on rekisteröity Tanskan lipun alle ja sen kotisatama on Taarbæk.

*Emma Mærskin* sisaraluksia ovat M/S ''Estelle Mærsk'', M/S ''Eleonora Mærsk'' sekä vielä rakenteilla olevat 206, 207, 208, 209 ja 210.

## Tekniset tiedot

Pituutta *Emma Mærskilla* on 397,7 metriä, leveyttä 56,4 metriä ja syväys on 15,5 metriä. Laivan koko tilavuus (bruttovetoisuus, GT) on 170&nbsp;794 ja matkustus- ja lastitilojen tilavuus (nettovetoisuus, NT) 55&nbsp;396. Aluksen kuollut paino eli kantavuus on 156&nbsp;907 tonnia. Laivan huippunopeus on 23 solmua.

Laivan pääkoneena on yksi HSD-Wärtsilä-Sulzer RTA96-C dieselmoottori, joka kehittää 80&nbsp;080 kilowatin tehon.

## Käyttöhistoria

Rakennustöiden aikana, kesäkuussa 2006, telakalla sattui tulipalo, joka myöhästytti aluksen luovutusta, vaikka palo saatiin sammumaan hetkessä. 12. elokuuta alus luovutettiin A.P. Møller-Mærsk Gruppenin omistukseen, joka rekisteröi sen Tanskan lipun alle. Kotisatamaksi tuli Taarbæk. Samana päivänä Ane Maersk Mc-Kinney Uggla kastoi laivan. 8. syyskuuta *Emma Mærsk* aloitti Maersk Linen liikenteessä.

Helmikuussa 2013 alus sai vuodon ja sähkökatkon (blackout) Suezin kanavassa. Alus hinattiin Port Saidiin, jossa vuoto paikallistettiin peräohjauspotkuritunneliin. Koko 13&nbsp;500 kontin lasti jouduttiin lastaamaan uudelleen toisiin aluksiin. Alus hinattiin edelleen Palermoon korjattavaksi. Maaliskuussa kertoi ruotsalainen Sjöfartstidnigen että vuoto aiheutui ilmeisesti rakennevirheestä. Korjauskustannusten arvioidaan nousevan jopa 40 miljoonaan Yhdysvaltain dollariin.

## Kuvia


Kuva:Emma Maersk.jpg|Alus muutamaa kuukautta ennen valmistumistaan.
Kuva:Emma Mærsk2.jpg|Alus Århusissa.
Kuva:Emma maersk hg.JPG|Alus ensimmäisen Bremerhavenissa vierailunsa aikana.


## Lähteet

## Aiheesta muualla
*EMMA MÆRSK varustamon kotisivuilla  
* 
*Kuvia tulipalosta
Erin Daniels

**Erin Daniels** (22-vuotiaaksi asti **Cohen**, s. 9. lokakuuta 1973 St. Louis, Missouri, Yhdysvallat) on yhdysvaltalainen näyttelijä. 

## Ura
Uransa alkupuolella Erin Daniels näytteli New Yorkin Off Broadway -teattereissa. Hän muutti Los Angelesiin saatuaan roolin sarjasta *Action*. Vuonna 2002 hän esiintyi elokuvassa *[[One Hour Photo]]*.  Hänet palkittiin samana vuonna St. Louisin elokuvajuhlilla *Emerging Actor* -palkinnolla. 

Daniels esitti Dana Fairbanksia suositussa lesboja käsittelevässä televisiosarjassa *[[L-koodi]]* vuosina 2004–2007. Hän on vieraillut useissa muissa televisiosarjoissa kuten *[[Dexter]]issä,* *[[Jericho|Jerichossa]]* ja *[[CSI|CSI:ssa]]*. Daniels on myös käsikirjoittanut ja tuottanut lyhytelokuvan *Sunday Afternoons*. 

## Yksityiselämä
Erin Daniels kasvoi juutalaisessa perheessä. Hän valmistui Vassar Collegesta. 

Daniels on naimisissa Chris Uettwillerin kanssa. Heillä on vuonna 2009 syntynyt poika.

## Filmografia
### Elokuvat
* *USMA West Point* (1998) - Christine Davis
* *Flushed* (1999) (nimellä Erin Cohen)
* *Kylmä keikka* (1999) - ensihoitaja
* *The Disciples* (2000) - Lisa Johnson
* *The Limo Boys* (2002) - Gwen
* *[[One Hour Photo]]* (2002) - Maya Burson
* *[[House of 1000 Corpses]]* (2003) - Denise Willis
* *Charlie* (2003) - oma itsensä
* *[[A Single Man]]* (2009) - pankkivirkailija
* *Starlight Inn* (2010) - Catherine Sellwood (lyhytelokuva)
* *Few Options* (2011) - Helen 
* *The Sitter* (2011) - Mrs. Medulla
* *Portland* (2011) - Amy

### Televisiosarjat
* *[[Kova laki]]* (1996) - Stadler (1 jakso)
* *Action* (1999) - Jenny (4 jaksoa)
* *[[Äärirajoilla]]* (1999) - Barbara Chafey (1 jakso)
* *V.I.P.* (2000) - Die Bodyguards  (1 jakso)
* *[[Jack & Jill]]* (2001) - Becky Hart (1 jakso)
* *Philly* (2001) - Nicole Gilbert (1 jakso)
* *Boomtown* (2003) - Karen Crane  (4 jaksoa)
* *[[L-koodi]]* (2004–2007) - Dana Fairbanks (vakituinen rooli)
* *Julie Reno, Bounty Hunter* (2006) - Julie Reno (1 jakso)
* *Love Monkey* (2006) - Dana  (1 jakso)
* *[[Dexter]]* (2006) - Ritan naapuri (1 jakso)
* *Justice* (2006) - Betsy Harrison (3 jaksoa)
* *[[Jericho]]* (2007) - Maggie  (2 jaksoa)
* *[[Naistenmiehet]]* (2007) - Rebecca Parks  (1 jakso)
* ** (2007) - Brennan  (1 jakso)
* *Saving Grace* (2007) - Morgan Byers  (1 jakso)
* *[[Swingtown]]* (2008) - Sylvia Davis (4 jaksoa)
* *[[CSI]]* (2009) -  Schuyler (1 jakso)

## Lähteet

## Aiheesta muualla
* 
*
Laurel Holloman

**Laurel Lisa Holloman** (s. 23. toukokuuta 1971 Chapel Hill, Pohjois-Carolina, Yhdysvallat) on yhdysvaltalainen näyttelijä ja kuvataiteilija. 

## Ura
Holloman on näytellyt muun muassa Justine Cooperin roolissa televisiosarjassa *[[Angel (televisiosarja)|Angel]]* ja Tina Kennardin roolissa lesbojen elämää käsittelevässä sarjassa *[[L-koodi]]*. Hän sai vuonna 2005 Tinan roolista Golden Satellite Award -palkinnon.

Holloman on opiskellut British American Dramatic Academy -draamakoulussa Lontoossa. Hän on näytellyt myös muun muassa elokuvissa *[[Enemmän kuin ystävät]]*, *[[Boogie Nights]]* ja *[[Poste restante – osoite tuntematon]]* ja  Off Broadwayn näytelmissä.

Näyttelijän työn lisäksi Holloman on luonut uraa taidemaalarina. Vuonna 2012 hänellä oli kaksi näyttelyä, *Free Falling* Venetsiassa ja *Coeur libre* Pariisissa. 

## Yksityiselämä
Holloman on kertonut olevansa biseksuaali. Hän meni naimisiin arkkitehti Paul Machereyn kanssa vuonna 2002. Parin tytär syntyi marraskuussa 2004. Holloman oli raskaana samaan aikaan kuin hänen *L-koodin* roolihahmonsa Tina televisiossa. Holloman ja Macherey adoptoivat toisen tyttären vuonna 2008. He muuttivat erilleen vuonna 2010, ja avioero tuli voimaan kesäkuussa 2012.

## Filmografia
### Elokuvat
* *Enemmän kuin ystävät* (1995) - Randy Dean
* *Runaways* (1995) - Roxanne
* *Rakkauden hinta* (1995) - Roxanne
* *Blossom Time* (1996) - Francis Bodean
* *Dalva* (1996) - Karen
* *[[Boogie Nights]]* (1997) - Sheryl Lynn
* *Lähtemättömät jäljet* (1997) - Leigh
* *Dying to Belong* (1997) - Shannon
* *Prefontaine – kiitävät sekunnit* (1997) - Elaine Finley
* *The Clearing* (1997)
* *The First to Go* (1997) - Carrie
* *Stamp and Deliver* (1998)
* *Cherry* (1999) - Evy Sweet
* *Chapter Zero* (1999) - Jane
* *Poikaystävän painajainen* (1999) - Samantha
* *Poste restante – osoite tuntematon* (1999) - Lauri  
* *Loser Love* (1999) - Lily Delacroix
* *Tide* (1999) - Lilly
* *Lush* (1999) - Ashley 'Ash' Van Dyke
* *Committed* (2000) - Adelle
* *Morning* (2000) - Shelly
* *Popcorn Shrimp* (2001) - Poliisi
* *Last Ball* (2001) - Cathy
* *The Rising Place* (2001) - Emily Hodge
* *Libery, Maine* (2001)
* *Alone* (2002) - Charlotte
* *Conflict* (2005) - Fran Ester

### Televisio
* *Cracker: Mind Over Murder* (1997) - Carol (1 jakso) 
* *That's Life* (2001) - Karen Matlin (3 jaksoa)
* *[[Angel (televisiosarja)|Angel]]* (2001–2002) - Justine Cooper (8 jaksoa)
* *[[Enkelin kosketus]]* (2002) - Nicole (1 jakso)
* *[[Ilman johtolankaa]]* (2003) - Joanne Wilson (1 jakso)
* *[[L-koodi]]* (2004–2009) - Tina Kennard (vakituinen rooli)
* *[[Castle (televisiosarja)|Castle]]* (2009) - Sandy Allen (1 jakso)
* *Gigantic* (2010) - RaeAnne Colvin (4 jaksoa)
* *[[L-koodi: Generation Q]]* (2020) - Tina Kennard

## Lähteet

## Aiheesta muualla
* 
* Laurel Hollomanin viralliset kotisivut
*
* Laurel Holloman Allmovie-sivustolla
*
Uprising

**Uprising** on reggaeyhtye Bob Marley & The Wailersin albumi vuodelta 1980. Albumi sisälsi hittejä, kuten "Redemption Song", "Bad Card" ja "Could You Be Loved". Albumi jäi Bob Marleyn  viimeiseksi studioalbumiksi, joka julkaistiin hänen elinaikanaan, hänen kuollessaan seuraavana vuonna.

## Kappaleet
### Puoli yksi
#"Coming In From The Cold" - 4:33
#"Real Situation" - 3:10
#"Bad Card" - 2:52
#"We And Dem" - 3:16
#"Work" - 3:42

### Puoli kaksi
#"Zion Train" – 3:34
#"Pimper's Paradise" – 3:26
#"Could You Be Loved" – 3:56
#"Forever Loving Jah" – 3:51
#"Redemption Song" – 3:47

## Työryhmä
*Bob Marley - laulu, rytmikitara, akustinen kitara
*Aston "Family Man" Barrett - basso, piano, kitara, perkussiot
*Carlton Barrett - rummut, perkussiot
*Tyrone Downie - kosketinsoitin, taustalaulu
*Alvin Patterson - perkussiot
*Junior Marvin - soolokitara, taustalaulu
*Earl Lindo - kosketinsoitin
*Al Anderson - soolokitara
*I Threes (Rita Marley, Marcia Griffiths ja Judy Mowatt) - taustalaulu
*Errol Brown - musiikki-insinööri, miksaus
*Chiao Ng - musiikki-insinööri
*Neville Garrick - taideohjaus
*Adrian Boot - valokuvat
Catch a Fire

**Catch a Fire** on reggaeyhtye The Wailersin ensimmäinen suuren levy-yhtiön tuottama studioalbumi. Albumi julkaistiin 13. huhtikuuta 1973. Se oli yhtyeen ensimmäinen menestysalbumi.

## Listasijoitukset
Albumi sijoittui Yhdysvaltojen Billboardin Pop Albums -listalla sijalle 171 ja Black Albums -listalla sijalle 51. Rolling Stone -lehden 500 parhaan albumin listalla albumi sijoittui sijalle 123.

## Kappaleet
### Puoli yksi
#"Concrete Jungle" (Marley) – 4:13
#"Slave Driver" (Marley) – 2:53
#"400 Years" (Marley/Tosh) – 2:45
#"Stop That Train" (Tosh) – 3:55
#"Baby We've Got A Date (Rock It Baby)" (Marley) – 3:57

### Puoli kaksi
#"Stir It Up" (Marley) – 5:32
#"Kinky Reggae" (Marley) – 3:37
#"No More Trouble" (Marley) – 3:57
#"Midnight Ravers" (Marley) – 5:10

### 2001 Deluxe edition
#### Levy yksi: The Unreleased Original Jamaican Versions
#"Concrete Jungle" – 4:16
#"Stir It Up" – 3:39
#"High Tide or Low Tide" – 4:45
#"Stop That Train" – 3:55
#"400 Years" – 3:03
#"Baby We've Got a Date (Rock It Baby)" – 4:05
#"Midnight Ravers" – 5:09
#"All Day All Night" – 3:29
#"Slave Driver" – 2:57
#"Kinky Reggae" – 3:45
#"No More Trouble" – 5:16

#### Levy kaksi: The Released Album
#"Concrete Jungle" – 4:15
#"Slave Driver" – 2:55
#"400 Years" – 2:47
#"Stop That Train" – 3:57
#"Baby We've Got a Date (Rock It Baby)" – 3:59
#"Stir It Up" – 5:35
#"Kinky Reggae" – 3:39
#"No More Trouble" – 4:00
#"Midnight Ravers" – 5:08
#"High Tide or Low Tide" – 4:40 (CD Bonus track)
#"All Day All Night" – 3:26 (CD Bonus track)

## Työryhmä
*Bob Marley – akustinen kitara, kitara, laulu, tuottaja
*Peter Tosh – urut, kitara, piano, laulu
*Bunny Wailer – bongorummut, congarummut, laulu
*Aston "Family Man" Barrett – basso
*John "Rabbit" Bundrick - kosketinsoitin/syntetisaattori
*Carlton "Carlie" Barrett – rummut
*Chris Blackwell – tuottaja
*Carlton Lee – musiikki-insinööri
*Tony Platt – musiikki-insinööri
*Bob Weiner – kansi
*Rod Dyer – kansi
British Wind Energy Association

**The British Wind Energy Association** **BWEA** on Ison-Britannian tuulivoiman ja merellisen uusiutuvan energian tuottajien kaupallinen ja ammatillinen edunvalvontajärjestö. Vuonna 1978 perustettu BWEA on johtava teollisuusjärjestö uusiutuvan energian alalla Isossa-Britanniassa, nykyisin siihen kuuluu jäseninä yli 310 yritystä. BWEAn näkemyksen mukaan tuulivoima on nopeiten kasvava uusiutuva energian muoto maailmassa, ja järjestö itse odottaa tuulivoiman kasvun jatkuvan sen hinnan laskun ja hiilidioksidin vähennystarpeen vuoksi. Vuonna 2004 BWEA laajensi toimialaansa tuulivoimasta  aalto- ja vuorovesienergiaan. 

BWEA on arvioinut tuulivoiman samanhintaiseksi kuin hiilivoima ja halvemmaksi kuin ydinvoima. 

BWEA on EWEAn jäsen.

## Katso myös
* EWEA
* AWEA
* Tuulivoima
* Kestävä kehitys alueittain ja maittain

## Lähteet

## Aiheesta muualla
* BWEA:n internet-sivusto
Markku Kyllönen

**Markku ”Kynä” Kyllönen** (s. 15. helmikuuta 1962 Pielisjärvi) on suomalainen entinen jääkiekkoilija ja nykyinen jääkiekkovalmentaja. Hän edusti urallaan muun muassa Joensuun Jokipoikia, Kärppiä, SaiPaa ja NHL-seura Winnipeg Jetsiä.

## Pelaajaura
Markku Kyllönen aloitti SM-liigauransa SaiPassa, jossa pelasi kauden 1985–1986. SaiPa kuitenkin putosi SM-liigasta, ja hän siirtyi seuraavalle kaudelle pelaamaan Oulun Kärppiin. Kärpät voitti liigan runkosarjan ja pelasi finaalisarjassa Tapparaa vastaan, mutta hävisi sen. Kesällä  Winnipeg Jets varasi Kyllösen NHL:ään kahdeksannella kierroksella. Hän jäi kuitenkin pelaamaan vielä kaudeksi Oulun Kärppiin ennen kuin siirtyi Winnipeg Jetsin paitaan kaudelle 1988–1989. Kyllösen vuosi Pohjois-Amerikassa sujui lähinnä AHL-joukkue Moncton Hawksin riveissä, jossa hän pelasi 60 ottelua tehoin 14+20. Hänen joukkuekavereihinsa kuuluivat muun muassa Hannu Järvenpää, Darren Boyko, Thomas Draper ja Luciano Borsato. Winnipegin paidassa Kyllönen pelasi yhdeksän ottelua, joissa syntyi kaksi syöttöpistettä. Hän palasi SM-liigan kaudeksi 1989–1990 liigaan nousseeseen kasvattajaseuransa Joensuun Jokipoikien riveihin, jossa pelasi aina vuoteen 1995 asti. Kyllönen pelasi viimeisen kautensa tanskalaisessa Odensen joukkueessa vuonna 2000.

## Pelaajauran jälkeen
Sittemmin Kyllönen on toiminut pääasiassa juniorien valmentajana ja jääkiekkoleirien ohjaajana Jokipojissa. Hän on toiminut Vaasan Sportin edustusmiehistön apuvalmentajana liigatasolla. Kaudelle 2019–2020 Kyllönen siirtyi Dornbirner EC:iin EBEL-liigaan apuvalmentajaksi.

## Muuta
Koulutukseltaan Kyllönen on merkonomi.

## Tilastot

## Lähteet
*https://vaasansport.fi/fi-fi/joukkue/valmennus-joukkueenjohto-huolto/157/
*
### Viitteet

## Aiheesta muualla
* 
*
Tämän runon haluaisin kuulla

***Tämän runon haluaisin kuulla*** on Yle Radio 1:ssä lähetetty radio-ohjelma, jossa kuuntelijat voivat soittaa tai lähettää runotoiveitaan runonlausujille. Ensimmäinen toiveruno-ohjelma kuultiin 7. lokakuuta 1967. Ohjelman perusti toimittaja Mirjam Polkunen ja sitä ovat juontaneet Polkusen jälkeen Juha Virkkunen, Satu Koskimies, Pekka Milonoff, Tarleena Sammalkorpi, Eeva Luotonen, Pietari Kylmälä ja Kaisa Pulakka. Ohjelmassa lausuttuja runoja on myös julkaistu kolmena kokoelmakirjana ja äänitteinä.

Ohjelman 40-vuotisjuhlalähetys lähetettiin 10. marraskuuta 2007. 50-vuotisjuhlalähetys oli 23. joulukuuta 2017.

## Koura-erikoispalkinto 2014
Media-alan koulutusrahasto Kouran vuosittaisen palkintojenjaon yhteydessä vuonna 2014 *Tämän runon haluaisin kuulla* -ohjelmasarjan tekijät Tarleena Sammalkorpi ja Sari Siekkinen palkittiin erikoispalkinnolla:

Ohjelma on klassikko, joka uudistuu teemalähetysten, loistavien tulkitsijoiden ja kuuntelijoiden ansiosta. Se on tuonut esiin mitä moninaisimman kuulijajoukon rakastamia tekstejä, kaivanut arkistoista kirjailijoiden itsensä lukemia harvinaisuuksia ja esitellyt uusia lausuntataiteilijoita. Toiverunojen myötä ohjelma on kasvattanut uusia lyriikan ystävien ikäluokkia jo vuodesta 1967 saakka. Tässä ohjelmassa ja tämän ohjelman äärellä herkistyvät niin runoilijat, kuuntelijat, lausujat kuin toimittajatkin.

## Lähteet

## Kirjallisuutta
* *Tämän runon haluaisin kuulla*, toim. Mirjam Polkunen, Satu Marttila ja Juha Virkkunen. Tammi 1986. 
**Tämän runon haluaisin kuulla 2*, toim. Satu Marttila, Juha Virkkunen, Mirjam Polkunen. Tammi 1986. 
**Tämän runon haluaisin kuulla 3*, toim. Satu Marttila ja Juha Virkkunen. Tammi 1986. 

## Aiheesta muualla
* Yle Elävä arkisto: Tämän runon haluaisin kuulla
* Yle Areena - Tämän runon haluaisin kuulla
Megiddon taistelu

**Megiddon taistelu** voi tarkoittaa:
*Megiddon taistelu, Egyptin ja Kanaaninmaan liittouman välinen taistelu 1400-luvulla eaa.
*Megiddon taistelu, Egyptin ja Juudan taistelu 609 eaa.
*Megiddon taistelu, ensimmäisen maailmansodan taistelu.
Peter Parler

**Peter Parler** tai  (1330 tai 1333 Schwäbisch Gmünd – 13. heinäkuuta 1399, Praha) oli saksalainen muurarimestari, arkkitehti ja kuvanveistäjä. Hän on Parlerin kuuluisan muurarimestarisuvun tunnetuin jäsen.  Parler suunnitteli Prahan Pyhän Vituksen katedraalin ja Kaarlensillan.

Peter Parler oli suvun kantaisän Heinrich Parlerin poika. Peter Parler työskenteli uransa alkuvaiheessa Schwäbisch-Gmündin kaupunginkirkon, Nürembergin Frauenkirchenin ja mahdollisesti myös Kölnin tuomiokirkon rakennustyömailla. Vuonna 1350 keisari Kaarle IV kutsui Parlerin Prahaan työskentelemään Pyhän Vituksen katedraalin työmaalla. Kirkon suunnittelu- ja rakennustyöt oli aloittanut vuonna 1344 ranskalainen Matthias Arrasialainen. Vuodesta 1356 lähtien Parler oli katedraalin johtava rakennusmestari. Parler sai vuonna 1385 katedraalin kuorin valmiiksi ja myöhemmin myös eteläisen poikkilaivan. Lisäksi Parler suunnitteli ja rakennutti Vltavajoen ylittävän Kaarlensillan. Sen rakennustyöt alkoivat vuonna 1357. 

Näiden päätöidensä lisäksi Peter Parler rakensi vuosina 1360–1378 Kolínin Pyhän Bartolomeuksen kirkon kuorin sekä johti vuodesta 1388 lähtien Kutná Horan Pyhän Barbaran katedraalin rakennustöitä. Parler rakensi myös lukuisia hautamuistomerkkejä ja pyhäkköjä sekä teki veistoksia. Hän sai ilmeisesti vaikutteita englantilaisesta myöhäisgotiikasta ja suunnitteli Manner-Euroopan ensimmäiset verkkomaiset viuhkaholvit. Parlerin veistokset ja holvi-innovaatiot vaikuttivat merkittävästi myöhempään arkkitehtuuriin.

## Lähteet
*Curl, James Stevens: Dictionary of architecture. Oxford University Press 1999. 
### Viitteet
Burnin’

**Burnin**' on reggaeyhtye The Wailersin albumi vuodelta 1973. Se sisältää hitit "I Shot the Sheriff" ja "Get Up, Stand Up".

## Listasijoitukset
Albumi nousi Billboard'in Pop Albums -listalla sijalle #151 ja Black Albums -listan sijalle #41. Rolling Stone -lehden 500 Greatest Albums of All Time -listalla albumi sijoittui sijalle 319.

## Myöhempi arvostus
Vuonna 2006 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

## Kappaleet
### Puoli yksi
# "Get Up, Stand Up" (Marley/Tosh) - 3:16
# "Hallelujah Time" (Livingston) - 3:28
# "I Shot the Sheriff" (Marley) - 4:41
# "Burnin' And Lootin" (Marley) - 4:15
# "Put It On" (Marley) - 3:59

### Puoli kaksi
# "Small Axe" (Marley) - 4:01
# "Pass It On" (Livingston) - 3:33
# "Duppy Conqueror" (Marley) - 3:44
# "One Foundation" (Tosh) - 3:42
# "Rastaman Chant" (Trad., arr. Marley/Tosh/Livingston) - 3:47

### 2001 Bonus kappaleet
#"Reincarnated Souls" (Livingston) - 3:43
#"No Sympathy" (Tosh) - 3:08
#"The Oppressed Song" (Livingston) - 3:16

### 2004 Deluxe edition
#### Levy yksi: Burnin' Remastered
#"Get Up, Stand Up" (Marley/Tosh) – 3:20
#"Hallelujah Time" (Livingston) – 3:31
#"I Shot The Sheriff" (Marley) – 4:41
#"Burnin' And Lootin'" (Marley) – 4:16
#"Put It On" (Marley) – 4:01
#"Small Axe" (Marley) – 4:02
#"Pass It On" (Livingston) – 3:35
#"Duppy Conqueror" (Marley) – 3:47
#"One Foundation" (Tosh) – 3:44
#"Rasta Man Chant" (Trad., arr. Marley/Tosh/Livingston) – 3:48
#"Reincarnated Souls" (Livingston) (Bonus Track) – 3:45
#"No Sympathy" (Tosh) (Bonus Track) – 3:10
#"The Oppressed Song" (Livingston) (Bonus Track) – 3:17
#"Get Up, Stand Up" (Marley/Tosh) (Unreleased Alternate Take) – 3:43
#"Get Up, Stand Up" (Marley/Tosh) (Unreleased Single Version) – 3:11

#### Levy kaksi: Live At Leeds, 23. marraskuuta 1973
#"Duppy Conqueror" (Marley) – 6:03
#"Slave Driver" (Marley) – 5:00
#"Burnin' And Lootin'" (Marley) – 8:29
#"Can't Blame The Youth" (Tosh) – 5:09
#"Stop That Train" (Tosh) – 3:57
#"Midnight Ravers" (Marley) – 6:29
#"No More Trouble" (Marley) – 6:59
#"Kinky Reggae" (Marley) – 5:56
#"Get Up, Stand Up" (Marley/Tosh) – 6:15
#"Stir It Up" (Marley) – 7:25
#"Put It On" (Marley) – 4:29
#"Lively Up Yourself" (Marley) – 13:35

## Työryhmä
*Bob Marley - kitara, laulu
*Aston "Family Man" Barrett - Basso, kitara
*Carlton "Carlie" Barrett - rummut
*Chris Blackwell - tuottaja
*Earl Lindo - kosketinsoitin
*Bunny "Wailer" Livingston	 	 
*Peter Tosh - kitara, laulu, kosketinsoitin	 
*Tony Platt - musiikki-insinööri
*The Wailers - tuottaja
*Phill Brown - musiikki-insinööri

## Lähteet
Artur Taimazov

**Artur Taimazov** (s. 20. heinäkuuta 1979 Vladikavkaz) on uzbekistanilainen raskaan sarjan vapaapainija ja olympiavoittaja.

Taimazov voitti Sydneyssä 2000 olympiahopeaa 130 kilon sarjasta. Neljä vuotta myöhemmin 2004 Ateenassa hän voitti 120 kilon sarjasta kultamitalin. Taimazov on ensimmäinen uzbekistanilainen, joka on voittanut painissa kaksissa peräkkäisissä olympiakisoissa mitalin. 

Pekingissä 2008 Taimazov oli yksi kolmesta vapaapainijasta, jotka pystyivät puolustamaan olympiakultamitaliaan Ateenasta. Taimazov voitti Pekingin finaalissa Venäjän Bahtijar Ahmedovin. Taimazov kuitenkin menetti Pekingin olympiavoittonsa vuonna 2017 kun hänen Pekingissä antamansa dopingnäytteen uudelleentutkinnassa paljastui merkkejä dopingin käytöstä. Taimazov valitti hylkäyksestään urheilun kansainväliseen vetoomustuomioistuimeen, joka kuitenkin hylkäsi valituksen. Lontoon olympialaisissa 2012 Taimazov voitti olympiakultaa, mutta hän menetti tämän mitalin vuonna 2019 kun hänen Lontoossa antamansa dopingnäytteen uudelleentutkinnassa paljastui merkkejä dopingin käytöstä.

MM-kisoista Taimazov on voittanut kultaa 2003 New Yorkista ja 2006 Guangzhousta, hopeaa 2001 Sofiasta ja Moskovasta 2010 sekä pronssia 2007 Bakusta. Aasian mestaruuden hän on voittanut vuosina 2000 ja 2011. Aasian kisoissa Taimazov on voittanut kultaa vuosina 2002, 2006 ja 2010.

## Lähteet
*Taimazov FILA:n tietokannassa

### Viitteet
Kathy Baker

**Katherine Whitton ”Kathy” Baker** (s. 8. kesäkuuta 1950 Midland, Texas) on yhdysvaltalainen näyttelijä. 

Baker valmistui Kalifornian yliopistosta Berkeleyssä. Hänet on palkittu kolmella Emmyllä (1993, 1995, 1996) ja yhdellä Golden Globella (1994).

Bakerilla oli merkittävä rooli televisiosarjassa *[[Rooman sheriffi]]*. Hän on esiintynyt myös lukuisissa elokuvissa, joista tunnetuimpia ovat *[[Saksikäsi Edward]]* (1990), *[[Unohtumaton Gillian]]* (1996), *[[Oman elämänsä sankari]]* (1999), *[[Assassination Tango]]* (2002) ja *[[13 ja risat]]* (2004), *[[Saving Mr. Banks]]* (2013). 

## Aiheesta muualla

*
Gameforge

**Gameforge** on saksalainen tietokonepelien julkaisija. Valikoimaan kuuluvat selaimella pelattavat verkkopelit, mobiilipelit ja ladattavat tietokonepelit. Erityisesti Gameforge on tunnettu korealaisten  ja TERA ja taiwanilaisen Runes of Magic -MMORPG-pelien Euroopan julkaisijana.

Heinäkuussa 2021 Gameforge avasi Euroopassa ja Pohjois-Amerikassa kiinalaisen Aurogonin kehittämän MMORPG-pelin Swords of Legends Online.

Gameforgen itse kehittämiä ja julkaisemia pelejä ovat OGame, Ikariam, Gladiatus, Kingsage, Battleknight ja Bitefight.

Vuonna 2010 Gameforge osti enemmistön Frogster Interactive Pictures AG -yhtiöstä, jonka toiminnot muutettiin Gameforge-nimelle 2012.

## Lähteet

## Aiheesta muualla
* Gameforgen Internet-sivut
Pepe Ahlqvist H.A.R.P. (albumi)

**Pepe Ahlqvist H.A.R.P.** on Pepe Ahlqvist H.A.R.P. -yhtyeen esikoisalbumi, joka julkaistiin vuonna 1989. Siitä on julkaistu uudelleenmasteroidut uusintapainokset vuosina 2002 ja 2008.

Albumi nousi Suomen virallisen listan sijalle 12, ja pysyi listalla yhteensä 22 viikkoa.

## Kappaleet
#
#
#
#
#
#
#
#
#
#

## Kokoonpano
* Pepe Ahlqvist – laulu, huuliharppu
* Esa Kaartamo – kitara, melodica, taustalaulu
* Jarmo Nikku – kitara
* Juha Tikka – basso, jousisovitukset
* Anssi Nykänen – rummut
* Timo Pratskin – kosketinsoitin
* Jukka Tuovinen – altto- ja tenorisaksofoni
* Pepa Päivinen – baritonisaksofoni
* Mongo Aaltonen – lyömäsoittimet
* Bill Carson – taustalaulu
* Maria Hänninen – taustalaulu

### Tuotanto
* Esa Kaartamo – tuottaja
* Risto Hemmi – äänittäjä
* Tom Vuori – äänittäjä
* Dan Tigerstedt – miksaaja

## Lähteet

## Aiheesta muualla
* ''Pepe Ahlqvist H.A.R.P.'' discogs.com -sivustolla
Pepe Ahlqvist & The Sunset Boulevard (albumi)

**Pepe Ahlqvist & the Sunset Boulevard** on Pepe Ahlqvistin johtaman samannimisen yhtyeen ainoaksi jäänyt albumi. Sen julkaisi Fazer Records sekä LP:nä että CD:nä vuonna 1988.

Albumi nousi Suomen virallisen listan sijalle 17, ja se pysyi listalla yhteensä 12 viikkoa.

## Kappaleet
#  (K. Tulikallio, P. Ahlqvist)
#  (K. Tulikallio, P. Ahlqvist)
#  (K. Tulikallio, P. Ahlqvist)
#  (K. Tulikallio)
#  (K. Tulikallio, P. Ahlqvist)
#  (K. Toivanen, K. Tulikallio)
#  (K. Tulikallio)
#  (K. Tulikallio, P. Ahlqvist)

## Kokoonpano
* Pepe Ahlqvist – kitara, laulu
* Kurt Tulikallio – kitara
* Risto Asikainen – kitara, kosketinsoittimet
* Bo Lindqvist – basso 
* Miri Miettinen – rummut
* Esko Heikkinen – trumpetti
* Petri Juutilainen – pasuuna
* Charles Salter – taustalaulu
* Stina Tarvonen – taustalaulu

## Lähteet
Ray Reardon

**Ray Reardon** (8. lokakuuta 1932 – 19. heinäkuuta 2024) oli walesilainen biljardinpelaaja. Hän oli Steve Davisin tapaan kuusinkertainen snookerin maailmanmestari. Jokaisen maailmanmestaruutensa Reardon voitti 1970-luvulla.

## Ura

Ray Reardon aloitti ammattilaisuransa vuonna 1967 ja jo kaksi vuotta myöhemmin onnistui voittamaan ensimmäisen ammattilaisturnauksensa Pot Blackin. Reardon jatkoi uraansa aina vuoteen 1992 saakka, ja hän on yksi Walesin menestyneimmistä pelaajista. Ennen ammattilaisuraansa lempinimellä Dracula tunnettu Reardon voitti kuusi kertaa Walesin amatöörien mestaruuden taistellen useasti finaalissa Cliff Wilsonin kanssa.

Reardon voitti kuusi kertaa maailmanmestaruuden, joka vuodesta 1977 lähtien on järjestetty Sheffieldin Crucible-teatterissa, jossa Dracula saavutti viimeisen mestaruutensa, jolloin hän pelasi finaalissa eteläafrikkalaista Perrie Mansia vastaan. Reardonista tuli historian ensimmäinen ykköspelaaja snookerin virallisella ranking-listalla, kun se otettiin käyttöön vuonna 1976. Uransa aikana Reardon taisteli useaan otteeseen John Spenceriä ja Alex Higginsiä vastaan, selviytyen otteluista yleensä voittajana. Reardon oli 1970-luvun paras pelaaja, mutta jatkoi aika ajoin hyviä otteita myös 1980-luvulla, vaikka Steve Davis tulikin ja otti komennon snooker-pöydillä. Vielä vuonna 1982 Reardon pääsi MM-finaaliin jopa 49-vuotiaana, mutta tuolloin Alex Higgins veti pidemmän korren. Vuonna 1988 Reardon vielä 56-vuotiaana saavutti upean voiton tällöin jo viisinkertaisesta maailmanmestarista Davisistä, kun hän voitti Davisin 5–0 British Open -turnauksen alkuvaiheilla. 1980-luvulla hän kaatoi toisenkin huippupelaajan Jimmy Whiten kaksi kertaa turnauksen finaalissa.

Reardon valittiin Brittiläisen imperiumin ritarikunnan jäseneksi (MBE) vuonna 1985.

Peliuransa jälkeen Reardon toimi muun muassa Ronnie O'Sullivanin mentorina. Erityisesti O'Sullivanin vuoden 2004 maailmanmestaruuden saavuttamiseksi Reardon ja O'Sullivan tekivät paljon yhteistyötä.

Reardon kuoli syöpään 91-vuotiaana 19. heinäkuuta 2024.

## Turnausvoitot
### [[Snookerin ranking-pisteet|Ranking]]-turnaukset
**Professional Players Tournament* (myöhemmin *Grand Prix*) 1982
*''Snookerin maailmanmestaruusturnaus'' 1978, 1974–1976

### Muut
**Welsh Professional Championship* 1981, 1983
**Yamaha International Masters* (myöhemmin *British Open*) 1983
**World Cup* 1979, 1980 (joukkue: Wales)
**Pot Black* 1969, 1979
**Benson & Hedges Masters* 1976
**Snookerin maailmanmestaruusturnaus* 1970, 1973 (ranking-pisteet otettiin käyttöön vasta 1974)

## Tilastot

## Lähteet
Maa (elokuva)

**Maa** (Земля, *Zemlja*) on Oleksandr Dovženkon ohjaama neuvostoliittolainen (ukrainalainen) mykkäelokuva, joka valmistui vuonna 1930. *Maa* kertoo Ukrainan maaseudun käännehetkestä, kun maataloutta aletaan kollektivisoida. Elokuva on Dovženkon Ukraina-trilogian viimeinen osa, jonka edelliset osat olivat *[[Zvenigora]]* ja *[[Arsenal (elokuva)|Arsenal]]*, ja samalla ohjaajan viimeinen mykkäelokuva.

Vuonna 1979 kolmekymmentä suomalaista elokuva-arvostelijaa ja -asiantuntijaa äänestivät kaikkien aikojen sadasta merkittävimmästä elokuvasta, ja *Maa* oli mukana heistä kuudentoista listalla. Elokuva arvioitiin Ukrainan elokuvahistorian toiseksi parhaaksi teokseksi Dovženko-keskuksen vuonna 2021 julkaisemalla Ukrainan elokuvahistorian sata parasta elokuvaa -listalla.

## Juoni
Elokuvassa vanhojen maanviljelijöiden lapset kyllästyvät maaseudulla vallitsevaan kurjuuteen ja päättävät ryhtyä kostotoimiin rikkaita maanomistajia vastaan. Kylään puhaltavat uudet tuulet, kun kylään ostetaan ensimmäinen traktori vanhojen maanviljelystapojen saadessa väistyä. Uudistukset eivät kuitenkaan ilahduta kaikkia ja seurauksena onkin epäluuloja ja ongelmia.

## Näyttelijät

## Lähteet

## Aiheesta muualla
*Mykkäelokuvasivusto
* Raymond John Uzwyshyn, Earth rayuzwyshyn.net
Roy Campanella

**Roy Campanella** (19. marraskuuta 1921 – 26. kesäkuuta 1993) oli yhdysvaltalainen baseballpelaaja, joka tuli tunnetuksi ensisijaisesti siepparina. Hän syntyi Philadelphiassa, Pennsylvaniassa. 

Campanellan isä oli italialaistaustainen ja äiti afroamerikkalainen. Hän aloitti uransa Negro Leaguessa, mutta pääsi vuonna 1948 Major League Baseballiin. Hänen joukkueenaan oli vuoteen 1958 Brooklyn Dodgers.

28. tammikuuta 1958 Campanella joutui auto-onnettomuuteen, joka johti hänen  halvaantumiseensa. Hän sai kuntoutuksen tuloksena käsiensä käyttötaidon suurimmilta osin takaisin, mutta joutui lopettamaan peliuransa ja päätyi pysyvästi pyörätuoliin. 

Campanella kelpuutettiin vuonna 1969 Baseball Hall of Fameen. Hän kuoli Kaliforniassa 71-vuotiaana.  

## Lähteet
Paul-Philippe de Chaumont

** Paul-Philippe de Chaumont** (1617 Pariisi – 24. maaliskuuta 1697) oli ranskalainen prelaatti. Hän oli myös Ranskan akatemian jäsen.

## Elämäkerta
Paul-Philippe de Chaumont syntyi vanhaan aristokraattiseen perheeseen Pariisista länteen, Île-de-Francen ja Normandian rajalla sijaitsevan Vexinin alueella sijainneessa Chaumontin kreivikunnassa. Hänen isänsä oli keskushallinnossa työskennellyt valtioneuvos, joka kirjoitti useita teologisia tekstejä ja toimi myös kuninkaan kirjastonhoitajana.

Hän oli Ranskan akatemian jäsenen, kansleri Pierre Séguier'n sukulainen, ja äitinsä kautta hän oli sukua kolme kolmelle Habertille eli Philippelle, Germainille ja Henri-Louisille. Hänen seurasi isäänsä kuninkaan kirjastonhoitajana sekä toimi tämän tehtävän ohella myös kuninkaan lukijana. Ennen kuin hän oli julkaissut ainoatakaan teosta hänet valittiin Ranskan akatemian jäseneksi vuonna 1654. Hänestä tuli Daxin piispa vuonna 1671, mutta hän erosi kuitenkin tehtävästään vuonna 1684 omistautuen tutkimustyölleen. Hän saarnasi silti edelleen. 

Paul-Philippe de Chaumont’n aikalainen akateemikko Jean Chapelain on kuvannut häntä: "Häneltä ei puuttunut älykkyyttä, hänellä oli kielenkäytön taitoa, ja hän saarnasi rohkeasti ja sujuvasti".

Vuonna 1685 hän johti puhetta Akatemian kokouksessa, joka päätti Antoine Furetièren erottamisesta akatemian jäsenyydestä. Hän julkaisi vuonna 1693 kaksiosaisen teoksen *Réflexions sur le christianisme enseigné dans l'Église catholique*. Abbé Olivet’n mukaan tämän teoksen tyyli vastaa hyvin hänen laatuaan historioitsijana samoin kuin hänen toimintaansa myös piispana.

## Lähteet

## Aiheesta muualla
*Ranskan akatemian elämäkertatiedot
John Kundla

**John Albert Kundla** (3. heinäkuuta 1916  – 23. heinäkuuta 2017 Minneapolis) oli yhdysvaltalainen koripallovalmentaja.

Pennsylvaniassa syntynyt Kundla toimi Minneapolis Lakersin päävalmentajana vuosina 1948–1959. Hän voitti yhteensä 5 NBA:n mestaruutta ja ensimmäisenä valmentajana kolme peräkkäin vuosina 1952–1954. Hän valmensi myös yliopistokoripalloa; hän oli Minnesotan yliopiston koripallojoukkueen päävalmentajana vuosina 1959–1968.

Kundla kelpuutettiin vuonna 1995 maineikkaimmille koripalloilijoille ja koripallovalmentajille pyhitettyyn Basketball Hall of Fameen.

## Lähteet
Megiddon taistelu (1918)

**Megiddon taistelu** käytiin ensimmäisessä maailmansodassa 19.–21. syyskuuta 1918. Brittikenraali Edmund Allenbyn johtamien liittoutuneiden voitto taistelussa oli merkittävä askel Palestiinan valloituksessa.

Allenbyn joukot tekivät suurhyökkäyksen Jisreelin tasangolle lännestä Carmelin harjanteen kautta. Liittoutuneet voittivat taistelussa turkkilais-saksalaiset joukot lähes täysin. Jo ennen taistelua britit olivat katkaisseet niiden huoltoreitin ja horjuttaneet niiden taistelumoraalia valehyökkäyksillä. Saarrostushyökkäys tuhosi Turkin 7. armeijan ja sai 8. armeijan vetäytymään itään ja 4. armeijan pohjoiseen kohti Damaskosta. Lokakuun alussa Damaskos, Beirut ja Aleppo vallattiin, ja britit saivat 20&nbsp;000 turkkilaista sotavankia. Kun Allenbystä tehtiin myöhemmin varakreivi, hän otti tästä taistelusta oman nimensä. Allenbystä tuli näin Megiddon ensimmäinen varakreivi Allenby.

## Lähteet
Vuokra

**Vuokra** on sopimuksella perustettu käyttöoikeus toiselle kuuluvaan esineeseen, rakennukseen tai sen osaan tai kiinteistöön vastiketta eli korvausta vastaan. Jos tästä käyttöoikeudesta ei makseta vastiketta, kyse on lainasta. Sopimusta, jolla esineen omistaja tai haltija luovuttaa toiselle oikeuden käyttää esinettä, kutsutaan vuokrasopimukseksi. Sopimus on kaksipuolisesti velvoittava, koska vuokranantaja luovuttaa käyttöoikeuden ja vuokralainen maksaa korvauksen saamastaan oikeudesta.

*Vuokra* tarkoittaa myös vuokralaisen maksamaa vastiketta eli vuokramaksua.

Vuokrasopimus voi olla voimassa toistaiseksi tai määrätyn ajan, jollei toisin ole säädetty.

## Vuokratyyppejä
* Huoneenvuokra
:* Asuinhuoneiston vuokra
:** Asuinhuoneiston alivuokraus
:** Asuinhuoneiston jälleenvuokraus
:* Liikehuoneiston vuokra
:** Liikehuoneiston edelleenvuokraus
:* Työsuhdeasunnon vuokra
* Maanvuokra
:* Tontinvuokra
:* Muun asuntoalueen vuokra
:* Rakennetun viljelmän vuokra
:* Maatalousmaan vuokra
:* Muu maanvuokra
* Irtaimen esineen vuokra
** Leasing

## Käsitteitä
* Käyttöoikeuden luovuttaja
: *vuokranantaja* (yleisesti), *vuokralle antaja*, *vuokraisäntä* tai *vuokraemäntä* (puhekielessä)
* Käyttöoikeuden saaja
: *vuokralainen* (yleisesti), *vuokramies* (maanvuokralaissa), *vuokraaja* (kauppakaaressa), *vuokralleottaja*

## Katso myös
* Laina

## Lähteet
* 

### Viitteet

## Aiheesta muualla

; Lainsäädäntö Suomessa
* 
* 
* 
*
Fabio

**Fabio Lanzoni** (tunnetaan myös nimellä **Fabio**, s. 15. maaliskuuta 1959 Milano, Italia) on satojen rakkausromaanien kansissa 1980- ja 1990-luvulla esiintynyt miesmalli.

## Aikainen mallinura
Lanzoni aloitti mallina Italiassa, ja muutti sen jälkeen New Yorkiin. Hänestä tuli katalogimalli Fordin mallitoimistolle.

Hän esiintyi satojen rakkauskirjojen kansissa, joista ensimmäinen oli *Hearts Aflame* vuonna 1987.

Hän esiintyi Nintendo Entertainment System -konsolin pelin ** kannessa 1989.

## Muita esiintymisiä
Fabio on esiintynyt muun muassa televisiosarjoissa *[[Kauniit ja rohkeat]]* ja *[[Late Night with Conan O'Brien]]* sekä *[[Huippumalli haussa]]*. Hän näyttelee paavia vuonna 2017 ensi-iltansa saaneessa elokuvassa *Haihurrikaani 5*.

## Lähteet

## Aiheesta muualla
*
Gryon

**Gryon** on kunta Sveitsin lounaisosassa Aiglen hallintoalueella Vaud’n kantonissa. Kunnassa on noin 1&nbsp;400 asukasta.

## Sijainti
Gryon sijaitsee Avançonjoen laakson pohjoisrinteellä ja viitisen kilometriä Bexistä koilliseen. Gryonin kylä sijaitsee noin 1&nbsp;100 metrin korkeudessa. Les Diablerets -vuoret kohoavat Gryonin itäosassa lähes kolmen kilometrin korkeuteen. Kunnan korkein vuorenhuippu on Pointes de Châtillon (2&nbsp;367 m mpy.).

## Matkailu
Kesämatkailu Gryoniin alkoi 1800-luvun jälkipuoliskolla. Talvimatkailu alkoi 1900-luvun vaihteessa. Alpe des Chaux’n matkailualuetta on kehitetty 1960-luvulta alkaen; ensimmäinen hiihtohissi avattiin vuonna 1968.

## Liikenne
Gryon on Transports publics du Chablais -yhtiön (TPC) Bex–Villars-sur-Ollon-radan varrella.

## Muuta
Suomalainen laulaja-lauluntekijä Juha Vainio asui viimeiset vuotensa Gryonissa ja menehtyi siellä vuonna 1990 sydänkohtaukseen.

## Lähteet
*

### Viitteet

## Aiheesta muualla
Paljaskuonovompatti

**Paljaskuonovompatti** (*Vombatus ursinus*) on yksi maailman kolmesta vompattilajista. Se on *Vombatus*-suvun ainoa laji ja uhanalaisuusluokitukseltaan elinvoimainen.

## Koko ja ulkonäkö
Paljaskuonovompatti on noin 90–115&nbsp;cm pitkä ja painaa 20–40&nbsp;kg. Yksittäiset urokset voivat olla jopa 50 kilon painoisia. Koiraat ovat naaraita suurempia. Tasmaniassa elävät yksilöt ovat jonkin verran mantereella eläviä pienempiä, noin 80&nbsp;cm pitkiä ja 20&nbsp;kg painavia. Ruumis on vahva ja sopii hyvin kaivamiseen.

Paljaskuonovompatin turkki on karkea ja sen väri vaihtelee yksilöittäin kellertävästä ruskeasta harmaaseen ja jopa lähes mustaan. Korvat ovat pienet ja kolmion muotoiset.

## Elinympäristö ja levinneisyys
Paljaskuonovompatti on laajimmalle levinnyt vompattilaji. Ne elävät Kaakkois- ja Itä-Australian rannikon ja Tasmanian metsissä, pensaikoissa ja myös vuoristoisemmilla alueilla. Se elää sukulaislajiaan karvakuonovompattia hieman viileämmillä ja kosteammilla alueilla.

## Elintavat
Paljaskuonovompatti on kasvinsyöjä. Se syö pääosin tuoretta ruohoa ja heinäkasveja. Kuivan kauden aikana se saattaa syödä myös ruohokasvien juuria. Sillä on tehokas ruoansulatusjärjestelmä ja sen tarvitsee syödä kokoonsa nähden varsin vähän. Se on muiden vompattien tavoin yöeläin.

Paljaskuonovompatit kaivavat laajoja tunneliverkostoja, joissa ne viettävät suuren osan ajastaan.

Urosvompatti merkkaa reviiriään ulosteilla, jotka se yllättävän taitavasti jättää kivien ja kantojen päälle. Naarasvompatti ulostaa tiettyihin paikkoihin (kuin vessa ikään), läjässä voi olla monta sataa kuutiota.

Vompatit ovat koirille vaarallisia, koska kokematon koira helposti seuraa vompattia luolaan. Muutaman kuukauden päästä vompatti siivoaa koiran luut luolastaan. Vompatti asustaa useampaa luolaa.

## Lähteet
* Wombania's wombat information center 

### Viitteet
Veli-Pekka Oinonen

**Veli-Pekka ”Puka” Oinonen** (s. 19. elokuuta 1959) on suomalainen muusikko. Hän on ollut kitaristina muun muassa yhtyeissä Nights of Iguana ja Pelle Miljoona & Rockers. Lapinlahden Linnut -yhtyeessä hän oli vuosina 1989–1996 sekä jälleen vuodesta 2006 eteenpäin. Oinonen oli mukana Lapinlahden Lintujen sketsisarjoissa *[[Kuudesti laukeava]]*, *[[Lapinlahden Linnut Show]]*, *[[Lapinlahden Linnut (vuoden 1995 televisiosarja)|Lapinlahden Linnut]]* ja *[[Muuttuuko ihminen]]*. Oinonen soittaa kitaran lisäksi myös muun muassa sahaa ja vetopasuunaa.

Veli-Pekka Oinonen on tehnyt joitakin sävellyksiä Lapinlahden Linnuille.

## Merkittävimmät yhtyeet
* Claudie (1975)
* Busters (1975)
* Maukka Perusjätkä ja Sota Apatiaa Vastaan (1978)
* Hefty Load
* Nights of Iguana (1986–1988)
* Freud Marx Engels & Jung (*[[Siunattu hulluus (albumi)|Siunattu hulluus]]* -albumi, 1987)
* Leningrad Cowboys (*Leningrad Cowboys go America* -soundtrack, 1989)
* Pelle Miljoona (*Rauhan aika* -albumi, 1990)
* Lapinlahden Linnut (1989–1996, 2006–)
* Nasty Suicide & Puka Oinonen Duo (1996–1997)
* Michael Monroe Band (1998)
* Pelle Miljoona & Rockers (2000–2007)
* Pelle Miljoona & Folkers (2000–2007)

## Lähteet

## Aiheesta muualla
Hannu Lemola

**Hannu ”Hande” Veikko Sakari Lemola** (s. marraskuu 1952 Lammi) on suomalainen muusikko, joka on toiminut muun muassa Lapinlahden Lintujen rumpalina 1986–1997 sekä jälleen vuodesta 2006 alkaen. Lemola oli mukana myös kaikissa kuudessa yhtyeen tekemässä sketsisarjassa.

Lemola on soittanut myös muun muassa yhtyeissä Sleepy Sleepers ja Pedro’s Heavy Gentlemen, Albert Järvisen kokoonpanoissa sekä Harri Marstion taustayhtyeessä.

## Lapsuus ja nuoruus
Lemola syntyi marraskuussa 1952 Lammin kunnassa ja kasvoi isoäitinsä luona Kataloisen kylässä. Isä kuoli Lemolan ollessa kolmevuotias ja Lemola muutti äitinsä ja siskojensa kanssa Lammin kirkonkylälle. Lemolan isoäiti oli uskovainen ja hänen mielestä musiikki oli peräisin ”suoraan saatanasta”. Lemola aloitti rumpalinuraansa jo kotitalon kellarissa pahvilaatikoiden avulla. Lemolan äiti hankki pojalleen rummut ja jo 15-vuotiaana Lemola teki muutamia keikkoja paikallisessa ravintolassa Lamminhovissa.

## Ura
Lemola hakeutui peruskoulun käytyään Kuopion musiikkilukioon opiskelemaan. Vuonna 1972 Frederik palkkasi Lemolan soittamaan taustayhtyeeseensä rumpuja. Pian tämän jälkeen Lemola muutti Helsinkiin ja jatkoi soittamista muun muassa Pepe & Paradise -yhtyeessä sekä Danny Show’n kesäkiertueella vuonna 1977.

Taustayhtyeiden jälkeen 1980-luvun alussa Lemola liittyi Sleepy Sleeperseihin ja ystävystyi kitaristi Albert Järvisen kanssa. Sleepersin jälkimainingeissa Lemola liittyi Järvisen The Quips -yhtyeeseen.

### Lapinlahden Linnut
Huumoriyhtye Lapinlahden Lintujen rumpali Jan Noponen oli lopettanut yhtyeessä 1986 ja yhtye tarvitsi kiireesti uuden rumpalin. Lemola teki tuolloin musiikinopettajan sijaisuuksia Karkkilan yläasteella ja lukiossa. Lemolan hyvä ystävä Albert Järvinen suositteli kosketinsoittaja Pekka Hedkrokille Lemolaa ja hän liittyi yhtyeeseen. Lemolan ensiesiintyminen yhtyeen riveissä tapahtui vappuna 1986, kun yhtyeen hittikappaleen ”Tapasin naisen” musiikkivideo esitettiin *[[Hittimittari]]*-televisio-ohjelmassa. Lemola soitti yhtyeessä vuoden 1997 kesään asti ja soitti yhteensä kymmenellä yhtyeen albumilla. Lemolan korvasi Harri Kinnunen.

### Uran myöhäisvaiheet
Erottuaan Lapinlahden Linnuista Lemola perusti toiminimen, osti studiolaitteistot ja alkoi myydä liikkuvia studiopalveluita eri kuntien ja seurakuntien nuorisopalveluiden käyttöön. Vuonna 2007 hänet kiinnitettiin Omnian nuorten työpajaan ja hän on toiminut Audiopajan ohjaajana ja oppisopimuksen työpaikkaohjaajana. Hänen myötään työpajatoiminta on saanut vakuuttavaa taustaa ja ammatillisuuden tunnustamista.

## Yksityiselämä
Lemola oli 1980-luvun alkupuolella alkoholisti ja välillä keikoilla juominen riistäytyi käsistä. Hän kuitenkin raitistui vuonna 1987. Lemola asuu nykyään Lohjan Ojamolla.

## Lähteet

## Aiheesta muualla
* 
* 
*
Rachel Shelley

**Rachel Shelley** (s. 25. elokuuta 1969 Swindon, Iso-Britannia) on brittiläinen näyttelijä. 

## Ura
Rachel Shelley valmistui Sheffieldin yliopistosta, jossa hän opiskeli englantia ja draamaa. Hän sai ensimmäisen elokuvaroolinsa elokuvasta *Royce – pelkkää terästä* vuonna 1994. Sittemmin hän on esiintynyt muun muassa elokuvissa *Vangitut unelmat* ja *[[Lagaan – olipa kerran Intiassa]]* (2001). Hän on vieraillut muun muassa televisiosarjoissa *[[Paritellen]]* ja *[[Aavekuiskaaja]]*. Shelley esitti Helena Peabodya lesbojen elämää kuvaavassa televisiosarja *[[L-koodi]]ssa* vuosina 2005–2009. Shelley on esiintynyt myös teatterissa.

## Yksityiselämä
Todellisuudessa Shelley identifioituu heteroksi. Shelleyn elämänkumppani on ohjaaja Matthew Parkhill. Pariskunnalla on 8. syyskuuta 2009 syntynyt tytär. Shelley asuu Lontoossa.

## Filmografia
### Elokuvat
* *Royce – pelkkää terästä* (1994) (TV) - Alana Maxwell
* *Broken Heart* (1994) - Isabel
* *Vangitut unelmat* (1997) - Anne-Marie Castle
* *B.U.S.T.E.D.* (1999) - Clare
* *Majakka* (1999) - Tri. Kirsty McCloud
* *Canone inverso - making love* (2000) - Jenon äiti
* *The Calling* (2000) - Shelly Woodcock
* *[[Lagaan – olipa kerran Intiassa]]* (2001) - Elizabeth Russell
* *Cruise of the Gods* (2002) - Yasmina
* *The Dinosaur Hunters* (2002) - Mary Mantell
* *Helmeilevä kuolema* (2003) - Rosemary Barton
* *The Bone Snatcher* (2003) - Mikki
* *Seeing Other People* (2004) - Lauren
* *Sisarrakkautta* (2006) - Julia Barlett
* *Under* (2008) - Etsivä Underhill
* *The Children* (2008) - Chloe

### Televisiosarjat
* *Robin Hoodin seikkailut* (1997) - Boadicea (2 jaksoa)
* *[[Wycliffe]]* (1997) - Sarah (1 jakso)
* *Bugs* (1997) - Jenna Spinks (1 jakso)
* *Highlander* (1997) - Sophie Baines
* *Baddiel's Syndrome* (2001) - Marcia (2 jaksoa)
* *Jaakko & pavunvarsi* (2001) - Harmonia
* *[[Sydämen asialla]]* (2002) - Sue Dixon/Denise Hurley (1 jakso)
* *The American Embassy* (2002) - Mandy (1 jakso)
* *[[Paritellen]]* (2002) - Samantha (1 jakso)
* *Miss Match* (2003) - Rebecca Hanley (1 jakso)
* *Licensed by Royalty* (2003) - Linda Kubrick (ääni, englanninkielinen versio)
* *[[L-koodi]]* (2005–2009) - Helena Peabody (vakituinen rooli)
* *[[Aavekuiskaaja]]* (2006–2008) - Kate Payne (4 jaksoa)
* *[[Olipa_kerran_(televisiosarja)|Olipa kerran]]* (2012) - Milah (1 jakso)

## Aiheesta muualla
* 
* 
* Showtime - The L Word - Rachel Shelley 
* Rachel Shelley Online - virallinen fanisivusto

## Lähteet